Anxo (nome)

Anxo é un nome propio masculino galego. O nome procede do latín angelus, que á súa vez deriva do grego ἄγγελος (ággelos), que quere dicir "mensaxeiro". En galego tamén ten as variantes Xelo e Anxelo, e os hipocorísticos Xele, Xeliño, Xelucho, Lucho e Xeluco.

En xaneiro de 2023 existían 3.352 varóns en Galicia co nome Anxo, cunha media de idade de 16,6 anos,Nome Anxo na Web do Instituto Galego de Estatística e 6 co nome Anxelo, cunha media de idade de 17,7 anos.Nome Anxelo na Web do Instituto Galego de Estatística Non hai persoas rexistradas coa variante Xelo.

 Historia 
É un nome moi común en todo o mundo occidental coas súas propias derivacións árabes e hebraicas. Os anxos teñen sido os gardiáns do ceo en termos bíblicos e de mitoloxía hebraica concordante coa relixión predominante na civilización occidental, xunto ao mundo hebraico actual e islámico.

 Santoral 
 Anxo 
2 de outubro: Santos Anxos Custodios.

 Variantes noutras linguas 
 Variantes noutras linguas Lingua albanesa  Engjëlli Lingua alemá  Engel  Lingua aragonesa  AnchelEDACAR Nº 9 - Antroponimia Aragonesa. Nombres de persona en aragonés. Comisión d'Onomastica de l'Academia de l'Aragonés. ISSN: 1988-8139. Marzo de 2014.  Lingua asturiana  Ánxelu, Anxelu Lingua búlgara  Ангел (Angel) Lingua catalá  Àngel Lingua checa  Anděl Lingua corsa  Anghjulu Lingua dinamarquesa  Angelus Lingua escocesa  Aingeal Lingua española  Ángel (fem. Ángela, Ángeles, Angelina e Angélica). Esperanto  Anĝelo Éuscaro  Aingeru, Gotzon Lingua finesa  Angelus Lingua francesa  Ange Lingua galega  Anxo Lingua grega  Άγγελος (Aggelos) Lingua neerlandesa  Angelus Lingua húngara  Angelusz Lingua hawaiana  Anhel Lingua inglesa  Angel Lingua italiana  Angelo(it) Segundo unha estimación do ano 2000 era o noveno nome masculino italiano máis común LIOn, (Laboratorio Internazione di Onomastica) - Clasificación Onomásticas: nombres masculinos en Italia en el siglo XX Lingua xaponesa  天使 (tenshi)  Lingua latina  Angelus Lingua lituana  Angelas Lingua maltesa  Anġlu Lingua norueguesa  Angelus Lingua polonesa  Anioł Lingua portuguesa  Anjo, Ângelo Lingua romanesa  Anghel Lingua rusa  Ангел (Angel) Lingua sarda  Angelu Lingua siciliana  Àncilu Lingua sueca  Angelus

 Personaxes celebres 
 Antigüidade 
 Anxo de Sicilia (Santo Anxo de Sicilia), Sicilia, 1225, presbítero e mártir siciliano.
 Ángela de la Cruz (Santa Ánxela da Cruz), Sevilla, 1846, relixiosa católica andaluza.
 Ánxela de Foligno (Santa Angela da Foligno), Foligno, 1248, terciaria franciscana, mística e escritora medieval italiana.
 Ánxela Merici (Santa Ánxela de Merici), Desenzano del Garda (Brescia), 1474, foi unha relixiosa italiana. 
 Miguel Anxo, coñecido coma Michelangelo, Caprese Michelangelo, 1564, foi un escultor, arquitecto, pintor e poeta italiano. 
 Dinastía Anxo, dinastía que gobernou Constantinopla e o Imperio bizantino de 1185 a 1204. 
 Aleixo III Anxo, 1153, foi un emperador bizantino.
 Aleixo IV Anxo, 1182, foi un emperador bizantino. 
 Isaac II Anxo, 1155, foi un emperador bizantino.
 Outras personalidades 
 Galegos 
 Anxo Lorenzo, Moaña, 1974, gaiteiro galego.
 Anxo Quintana, Allariz, 1959, político galego (Bloque Nacionalista Galego, BNG)
 Anxo Quintela, Vigo, 1960, escritor e xornalista galego.
 Miguel Anxo Araúxo Iglesias, O Pereiro de Aguiar, 1920, foi un bispo galego.
 Miguel Anxo Fernán-Vello, Cospeito, 1958, escritor e editor galego. 
 Miguel-Anxo Murado, Lugo, 1965, escritor, xornalista e guionista galego.
 Miguel Anxo Fernández Fernández, O Carballiño, 1955, escritor, ensaísta e investigador cinematográfico galego. 
 Anxo Angueira, Dodro, 1961, filólogo, escritor e estudoso da literatura galega.
 Anxo Tarrío, Santiago de Compostela, 1945, catedrático galego de filoloxía galega e portuguesa. 
 Ángel Castro Argiz (Anxo Castro Argiz), Láncara, 1875, emigrante galego, pai dos dirixentes Fidel e Raúl Castro.
 Anxo Guerreiro, Xermade, 1945, foi un político e xornalista galego.
 Xosé Anxo Laxe, Outeiro de Rei, 1954, político galego. 
 Anxo Rei Ballesteros, Boqueixón, 1952, foi un escritor galego. 
 Ángel Villanueva Cendón (Manuel Anxo Villanueva Cendón), Ourense, 1935, avogado, empresario e político galego do PPdeG. 
 Luis Ángel Lago Lage (Luis Anxo Lago Laxe), Rábade, 1957, político galego do PSdeG. 
 Miguel Anxo Sande Corral, Arteixo, 1961, escritor e xornalista galego. 
 Anxo Pintos, Vigo, 1968, músico e compositor galego. 
 Miguel Anxo Fernández Lores, Vilalonga, 1954, é un médico e político galego. 
 Anxo Carbajal, Ourense, 1965, actor galego.
 Miguel Anxo González Suárez, Ourense, 1947, foi un futbolista galego.
 Anxo López Sueiro, A Capela, político coruñés da Capela. 
 Anxo Gómez Sánchez, filólogo galego.
 Anxo Lorenzo Suárez, Vigo, 1964, sociolingüista e político galego.
 Miguel Anxo Mato Fondo, Ponteceso, 1953, escritor e crítico literario galego. 
 Anxo Romero Loxo, Rianxo, 1905, foi un músico e compositor galego. 
 Miguel Anxo Seixas Seoane, Arzúa, 1960, historiador galego. 
 Manuel Anxo Taboada Rodríguez, 1955, político galego Do PSdeG. P
 Manuel Anxo Fernández Baz, Ribeira, 1975, político e ensaísta galego. 
 Manuel Anxo Laxe Freire, Castro de Rei, 1944, foi un escritor e tradutor galego. 
 Anxo Casalderrey, Ribadavia, 1965, adestrador de fútbol galego. 
 Anxo Fariña, Vigo, 1977, ilustrador, escritor e deseñador de libros infantís e xuvenís galego. 
 Miguel Anxo Mouriño, Cambados, 1943, é un escritor galego. 
 Anxo González Guerra, Cartelos, Carballedo, 1955, profesor galego. 
 Anxo Lugilde, Lugo, 1970, xornalista galego. 
 Mulleres 
 Anxos Sumai, Catoira, 1960, é unha documentalista, tradutora e escritora galega. 
 Ánxela Bugallo, A Coruña, 1963, é unha política galega vencellada ao BNG.
 Ánxela Gracián, Castroverde, 1968, escritora galega.
 Ánxela Loureiro, Ferrol, 1956, escritora de literatura infantil e xuvenil galega. 
 Anxos Romeo, A Estrada, 1965, escritora, poeta e pintora galega. 
 María dos Anxos González Refoxo, Padrón, filóloga galega.

 Outras nacionalidades 
 Ángel Acebes, político español.
 Ángel Alonso, escritor español.
 Angelo Badalamenti, músico e compositor estadounidense.
 Àngel Colom, político catalán. 
 Ange-Jacques Gabriel, arquitecto francés.
 Àngel Guimerà, escritor, poetae dramaturgo catalán. 
 Ángel Herrera Oria, xornalista sacerdote español.
 Angelo Mai, relixioso e filólogo italiano.
 Ángel Nieto, piloto de motociclismo español.
 Ange-Félix Patassé, expresidente da República Centroafricana.
 Angelo Poliziano, humanista e poeta italiano.
 Ángel de Saavedra, escritor, dramaturgo, poeta, pintor e político español.
 Angelus Silesius, poeta relixioso xermano-polonés.
 Angelo Sodano, relixioso italiano.
 Ángel Suquía, crego español, cardeal e arcebispo de Madrid.
 Ángel Valiente, poeta decimista cubano recoñecido.
 Ángel Parra, cantautor chileno.
 Miguel Ángel Revilla, Polaciones, 1943, é un economista e político rexionalista cántabro. 
 Miguel Ángel Silvestre, Castelló de la Plana, 1982, actor español.

 Notas 

 Véxase tamén 

 Bibliografía 


 Outros artigos 
 Os Ánxeles
 Lista de nomes masculinos en galego
 Lista de nomes masculinos galegos máis comúns
 Estadio Anxo Carro
 San Mamede dos Anxos, Lugo
 Ligazóns externas 
 Guía de nomes galegos. Nomes masculinos Real Academia Galega

Categoría:Nomes masculinos de orixe grega
Categoría:Nomes masculinos galegos